ਕੇਬੀਸੀ ਜੇਤੂ ਬਿਨੀਤਾ : ਮੇਰਾ ਪਤੀ ਘਰੋਂ ਗਿਆ ਤੇ ਦਹਿਸ਼ਤਗਰਦੀ ਦੀ ਲਪੇਟ 'ਚ ਆ ਗਿਆ\nਬਿਨੀਤਾ ਨੂੰ ਫਿੱਟ ਰਹਿਣ ਅਤੇ ਪੜ੍ਹਾਉਣ ਦਾ ਸ਼ੌਂਕ ਹੈ

ਦੋ ਅਕਤੂਬਰ ਨੂੰ ਪ੍ਰਸਾਰਿਤ ਹੋਏ ਐਪੀਸੋਡ ਵਿੱਚ ਕਰੋੜਪਤੀ ਬਣੀ ਬਿਨੀਤਾ ਜੈਨ ਨੂੰ 15ਵੇਂ ਸਵਾਲ ਦਾ ਜਵਾਬ ਵੀ ਪਤਾ ਸੀ, ਜਿਸ ਨੂੰ ਦੇ ਕੇ ਉਹ ਸੱਤ ਕਰੋੜ ਰੁਪਏ ਜਿੱਤ ਸਕਦੀ ਸੀ। ਪਰ ਖਤਰਾ ਲੈਣ ਤੋਂ ਬਚਦੇ ਹੋਏ ਉਨ੍ਹਾਂ ਨੇ ਇੱਕ ਕਰੋੜ ਜਿੱਤ ਕੇ ਘਰ ਜਾਣਾ ਪਸੰਦ ਕੀਤਾ।

ਪਰ ਚਰਚਾ ਬਿਨੀਤਾ ਦੇ ਇੱਕ ਕਰੋੜ ਜਿੱਤਣ ਤੋਂ ਵੱਧ ਉਨ੍ਹਾਂ ਦੀ ਪ੍ਰੇਰਣਾਦਾਇਕ ਕਹਾਣੀ ਦੀ ਵਧੇਰੇ ਹੋ ਰਹੀ ਹੈ। ਜਿਸ ਸਮੇਂ ਬਿਨੀਤਾ ਆਪਣੀ ਕਹਾਣੀ ਸਕਰੀਨ ਉੱਤੇ ਦੱਸ ਰਹੀ ਸੀ ਤਾਂ ਉਸ ਦੇ ਪਰਿਵਾਕਰ ਮੈਂਬਰ ਤੇ ਦਰਸ਼ਕ ਹੰਝੂ ਵਹਾਉਂਦੇ ਦਿਖ ਰਹੇ ਸਨ। ।

ਬਿਨੀਤਾ ਨੇ ਪ੍ਰੋਗਰਾਮ ਦੌਰਾਨ ਦੱਸਿਆ,  "ਮੇਰਾ ਪਤੀ ਹਰ ਮਹੀਨੇ ਕੰਮਕਾਰ ਲਈ ਹਰ ਮਹੀਨੇ ਦੂਜੇ ਸੂਬੇ ਵਿਚ ਜਾਂਦਾ ਸੀ, ਇੱਕ ਮਹੀਨੇ ਉਹ ਗਿਆ ਤੇ ਫਿਰ ਕਦੇ ਨਾ ਮੁੜਿਆ। ਪਤਾ ਕਰਨ ਨੇ ਉਨ੍ਹਾਂ ਦੇ ਅਗਵਾ ਹੋਣ ਦੀ ਜਾਣਕਾਰੀ ਮਿਲੀ। ਉਨ੍ਹੀ ਦਿਨੀਂ ਦਹਿਸ਼ਤਗਰਦੀ ਦਾ ਕਾਫ਼ੀ ਖੌਫ਼ ਸੀ ਅਸੀਂ ਵੀ ਉਸੇ ਦੀ ਲਪੇਟ ਵਿਚ ਆ ਗਏ। ਮੇਰੇ ਘਰਦਿਆਂ ਨੇ ਕੋਈ ਕਸਰ ਨਹੀਂ ਛੱਡੀ ਪਰ ਸਮਝ ਨਹੀਂ ਆ ਰਿਹਾ ਸੀ ਕਿ ਕੀ ਕਰੀਏ। ਆਖ਼ਰ ਫਿਰ ਹਾਲਾਤ ਨਾਲ ਸਮਝੌਤਾ ਕਰ ਲਿਆ ਅਤੇ  ਸੋਚ ਲਿਆ ਕਿ ਅੱਗੇ ਤਾਂ ਵਧਣਾ ਹੀ ਪਵੇਗਾ।" 

ਇਹ ਵੀ ਪੜ੍ਹੋ:

ਬੀਬੀਸੀ ਲਈ ਮੁੰਬਈ ਵਿੱਚ ਮਧੁਪਾਲ ਨਾਲ ਖਾਸ ਗੱਲਬਾਤ ਕਰਦੇ ਹੋਏ ਬਿਨੀਤਾ ਜੈਨ ਨੇ ਕਿਹਾ, "ਮੈਂ ਮੰਨਦੀ ਹਾਂ ਕਿ ਜੋ ਸਾਡੀ ਕਿਸਮਤ ਵਿੱਚ ਲਿਖਿਆ ਹੁੰਦਾ ਹੈ ਸਾਨੂੰ ਉਹੀ ਮਿਲਦਾ ਹੈ। ਸੱਤ ਕਰੋੜ ਵਾਲੇ ਜਵਾਬ ਬਾਰੇ ਮੈਨੂੰ ਪੂਰਾ ਭਰੋਸਾ ਨਹੀਂ ਸੀ ਪਰ ਜੋ ਜਵਾਬ ਮੈਂ ਦਿੱਤਾ ਉਹ ਸਹੀ ਨਿਕਲਿਆ। ਜਿੱਤੀ ਰਕਮ ਮੈਂ ਆਪਣੇ ਪੁੱਤਰ ਦੇ ਡੈਂਟਲ ਕਲੀਨਿਕ ਦੇ ਸੈਟਅਪ ਲਈ ਖਰਚ ਕਰਾਂਗੀ ਅਤੇ ਮੇਰੀ ਇੱਛਾ ਹੈ ਕਿ ਕੁਝ ਪੈਸਾ ਕੋਚਿੰਗ ਇਸਟੀਚਿਊਟ ਲਈ ਲਾਵਾਂ।" 

''ਅਸਾਮ ਤੋਂ ਮੁੰਬਈ ਆਉਂਦੇ ਹੋਏ ਮੈਨੂੰ ਸਭ ਤੋਂ ਵੱਡਾ ਡਰ ਸੀ ਕਿ ਮੈਂ ਖੇਡ ਦੇ ਪਹਿਲੇ ਗੇੜ ਨੂੰ ਪਾਰ ਕਰ ਸਕਾਂ ਜਿਸ ਤੋਂ ਬਾਅਦ ਹੀ ਤੁਸੀਂ ਅਮਿਤਾਭ ਬੱਚਣ ਦੇ ਸਾਹਮਣੇ ਬੈਠ ਕੇ ਇਹ ਖੇਡ, ਖੇਡ ਸਕਦੇ ਹੋ। ਕਿਉਂਕਿ ਇਸ ਤੋਂ ਬਿਨਾਂ ਕੋਈ ਸੁਪਨਾ ਪੂਰਾ ਨਹੀਂ ਹੋ ਸਕਦਾ। ਇੰਨਾ ਤਾਂ ਪਤਾ ਸੀ ਕਿ ਜੇ ਪਹਿਲਾ ਗੇੜ ਪਾਰ ਕਰ ਲਿਆ ਤਾਂ ਕੁਝ ਨਾ ਕੁਝ ਤਾਂ ਕਰ ਹੀ ਲਵਾਂਗੀ।''

ਫਿਟਨੈਸ ਤੇ ਪੜ੍ਹਾਉਣ ਦਾ ਸ਼ੌਂਕ

ਬਿਨੀਤਾ ਜੈਨ ਨੂੰ ਜਿਮ ਜਾਣ ਅਤੇ ਕੋਚਿੰਗ ਦਾ ਸ਼ੌਂਕ ਹੈ। ਉਹ ਕਹਿੰਦੀ ਹੈ, "ਮੈਨੂੰ ਫਿਟ ਰਹਿਣ ਦਾ ਸ਼ੌਂਕ ਹੈ। ਮੈਂ ਲੋਕਾਂ ਨੂੰ ਇਹੀ ਕਹਾਂਹਗੀ ਕਿ ਆਪਣੇ ਅੰਦਰ ਦੀ ਆਵਾਜ਼ ਸੁਣੋ। ਤੁਸੀਂ ਔਰਤ ਹੋ ਇਹ ਸੋਚ ਕੇ ਆਪਣੇ ਸੁਪਨੇ ਦੱਬਣੇ ਨਹੀਂ ਚਾਹੀਦੇ। ਉਨ੍ਹਾਂ ਨੂੰ ਪੂਰਾ ਕਰਨ ਦੀ ਕੋਸ਼ਿਸ਼ ਕਰਨੀ ਚਾਹੀਦੀ ਹੈ।"

ਅਸਾਮ ਦੀ ਬਿਨੀਤਾ ਜੈਨ ਨੇ ਕੌਣ ਬਣੇਗਾ ਕਰੋੜਪਤੀ ਵਿੱਚ ਇੱਕ ਕਰੋੜ ਰੁਪਏ ਜਿੱਤੇ ਹਨ

ਬਿਨੀਤਾ ਦੱਸਦੇ ਹਨ, "ਮੁਬੰਈ ਆਉਣ ਤੋਂ ਪਹਿਲਾਂ ਮੇਰੇ ਬੱਚੇ ਪ੍ਰੈਕਟਿਸ ਕਰਵਾਉਂਦੇ ਸੀ। ਰੋਜ਼ 'ਫਾਸਟੈਸਟ ਫਿੰਗਰ ਫਸਟ' ਦਾ ਅਭਿਆਸ ਕਰਵਾਉਂਦੇ ਸੀ। ਬੱਚੇ ਮੈਨੂੰ ਝਿੜਕਦੇ ਹੋਏ ਇਹ ਵੀ ਕਹਿ ਦਿੰਦੇ ਸੀ ਕਿ ਇਸ ਤਰ੍ਹਾਂ ਪਹੁੰਚ ਨਹੀਂ ਸਕੋਗੇ ਹੌਟ...\n\ntl;dr:
ਅਸਾਮ ਦੀ ਬਿਨੀਤਾ ਜੈਨ ਨੇ ਕੌਣ ਬਣੇਗਾ ਕਰੋੜਪਤੀ ਵਿੱਚ ਇੱਕ ਕਰੋੜ ਰੁਪਏ ਜਿੱਤੇ ਹਨ।ਉਹ ਕੌਣ ਬਣੇਗਾ ਕਰੋੜਪਤੀ ਪ੍ਰੋਗਰਾਮ ਦੇ ਇਸ ਸੀਜ਼ਨ ਦੀ ਪਹਿਲੀ ਕਰੋੜਪਤੀ ਬਣੀ ਹੈ।